TV Sorrisi e Canzoni ła xe na rivista italiana de spetàcoło, mùxica e tełevixion fondà inte el 1952 e publegà da Arnoldo Mondadori Editore co cadensa setimanałe. La xe intrà łe riviste pì lexeste in Itałia. co 530,841 còpie stanpae e 44,077 còpie dijitałi. Ła rivista nase inte el otobre 1952 so inisiativa de i fradèłi Campi, do tipògrafi de Foligno, che i gaveva decidesto de fondare un giornałe dedicà a i cantanti e ai programi radiofòneghi, orixenariamente ciamà . Orixenariamente la rivista la xe da venti pàjine in bianco e nero. En copertina, i conpare cantanti come Gino Latilla, Nilla Pizzi, Luciano Taioli e Claudio Villa. inte el 1954, la rivista la scumisia a ciamarse , xontando ła paròła "TV" inte el logo. inte el 1956, cuatro ani da ła fondasion, la rivista la xera intra cuełe pì vendeste in Itałia. Co el rivo de ła tełevixion łe pàjine łe diventa venticuatro. In copertina, conpare i stòreghi condutori de ła tełevixion itałiana, cofà Mike Bongiorno, Mario Riva, Enzo Tortora e Raimondo Vianello. inte el 1971, la rivista la istituise el premio Telegatto, che divegnarà parò popołare soło inte ła metà dei ani otanta. inte el 1973, devien diretore Gigi Vesigna, che el sposta ła redasion a Miłan. A Vesigna, a ghe se ga da intestar anca l'invension del programa tełevixivo ligà a ła hit parade del xornałe, ciamà Superclassifica Show e conduxesto da Maurizio Seymandi. Inte i ani otanta, la rivista la superea i 3.000.000 de copie vendeste e ła vien conprà da Silvio Berlusconi.